पाएं अपने शहर की ताज़ा ख़बरें और फ्री ई-पेपरडाउनलोड करें
IPL 2021 के पोस्टपोन होने के बाद 2 जून से होने वाले पाकिस्तानी सुपर लीग (PSL) को भी टालने की मांग उठने लगी है। पाकिस्तान के पूर्व क्रिकेटर शोएब अख्तर ने पाकिस्तान क्रिकेट बोर्ड (PCB) से इस स्थगित करने की मांग की है। वहीं, फ्रेंचाइजी मालिकों ने PSL को पाकिस्तान की बजाय UAE में कराने की मांग की है। अख्तर ने कहा BCCI के IPL टालने के फैसला का वे समर्थन करते हैं। इस वक्त किसी की जिंदगी बचाने से बढ़कर कुछ नहीं है।
''दो हफ्ते पहले ही IPL रोकने के लिए कहा था''
अख्तर ने अपने सोशल मीडिया चैनल पर कहा कि मुझे पता था कि IPL में ऐसा ही कुछ होने वाला है। मैंने 2 हफ्ते पहले ही इसे रद्द करने की मांग की थी। भारत में फिलहाल आपदा आई हुई है। हर रोज 4 लाख से ऊपर कोरोना के मामले सामने आ रहे हैं। कई लोगों की जान जा रही है। ऐसे में IPL नहीं हो सकता। कोई खेल तमाशा नहीं हो सकता।
''PCB को भी फिलहाल PSL रोक देना चाहिए''
इस वीडियो में अख्तर ने PSL के ऑर्गेनाइजर्स और PCB से भी टूर्नामेंट नहीं कराने की अपील की। IPL की तरह मार्च में हुए PSL को 14 मैच के बाद पोस्टपोन किया गया था। PSL के भी कुछ खिलाड़ी कोरोना पॉजिटिव पाए गए थे। अब इसे 2 जून से 20 जून के बीच पाकिस्तान में कराए जाने की तारीख तय की गई थी। हालांकि, कोरोना की दूसरी लहर में पहली लहर से ज्यादा मामले सामने आ रहे हैं।
''क्रिकेट होना चाहिए, इससे लोगों को खुशी मिलती है''
PSL की टीम लाहौर कलंदर्स के CEO समीर राणा ने कहा कि UAE ने 2020 में IPL की सफलतापूर्वक मेजबानी की थी। इसके बाद वहां अबु धाबी T-10 की मेजबानी भी की थी। PSL फ्रेंचाइजी को UAE बायो सिक्योर बबल तैयार करने के मामले में बेस्ट ऑप्शन लगता है।
राणा ने कहा कि जब कोरोना वायरस ने PSL को निशाना बनाया था, तो काफी लोग निराश थे। कई लोगों ने यह भी कहा कि IPL नहीं होना चाहिए। पर इसके समर्थन में भी कई लोग आए और कहा कि इससे लोगों को खुश होने का मौका मिलेगा। मुझे बाद वाले तर्क में ज्यादा विश्वास है।
''IPL से सीख मिली, कोरोना किसी की परवाह नहीं करता''
राणा ने कहा कि IPL 2021 का पोस्टपोन होना दर्शाता है कि किसी इवेंट को ऑर्गेनाइज करना कितना मुश्किल है, लेकिन नामुमकिन नहीं है। IPL में जितने रुपए और संसाधन लगते हैं, वे इतने में बेस्ट से बेस्ट करवा सकते थे। पर कोरोना किसी भी अरेंजमेंट की परवाह नहीं करता है।
राणा ने कहा कि किसी भी खिलाड़ी, ग्राउंड स्टाफ से लेकर गेटकीपर की जान ज्यादा जरूरी है। हमें अपने आसपास के लोगों की भी देखभाल करनी चाहिए। अगर आपके आसपास लोग मर रहे हों, तो वहां क्रिकेट कराना रिस्की हो सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn